

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон и 114/2021) и члана 3. став 1. Правилника о начину остваривања права на основне подстицаје у биљној производњи и обрасцу захтева за остваривање тих подстицаја („Службени гласник РС“, бр. 6/2024, 26/2024 и 87/2024), расписује

**И З М Е Н У Б Р О Ј 4**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ОСНОВНЕ ПОДСТИЦАЈЕ У БИЉНОЈ ПРОИЗВОДЊИ ЗА 2024. ГОДИНУ**

**Члан 1.**

 У Јавном позиву за подношење захтева за остваривање права на основне подстицаје у биљној производњи за 2024. годину, број 000195298 2024 14846 008 001012 001од 01.02.2024. године са Изменом број 1. овог јавног позива од 23.02.2024. године, Изменом број 2. овог јавног позива од 15.04.2024. године и Изменом број 3. овог позива од 12.06.2024. године (у даљем тексту: Јавни позив), у члану 5. став 3. тачка 2) подтачка (4) речи: „(ha/ar/m2)” замењују се речима: „(ha/a/m2)”.

**Члан 2.**

У члану 8. став 3. речи: „од 31.865.069.317 динара“ замењују се речима: „од 52.138.148.222 динара“.

**Члан 3.**

 После члана 8. додаје се члан 8а, који гласи:

„Кориснику подстицаја којем је по овом Јавном позиву за 2024. годину утврђено право на основне подстицаје у биљној производњи, директор Управе за исте површине решењем утврђује право на исплату додатних средства у износу од 10.000 динара по хектару, у складу са посебним прописом којим се уређује расподела подстицаја у пољопривреди и руралном развоју.“

**Члан 4.**

 Ова измена број 4 јавног позив за подношење захтева за остваривање права на основне подстицаје у биљној производњи за 2024. годину, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

 Информације у вези расписаног Јавног позива и ове Измене број 4 јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 04. новембра 2024. године,

|  |  |
| --- | --- |
| **Број:** **000195298 2024 14846 008 001 012 001** **Дана: 04.11.2024. године** |  **ДИРЕКТОР****Слободан Николовски** |